
ΞΕΝΟΦΩΝ: Γεια σας! Σήµερα, οι φίλοι µας αποφάσισαν να προσέξουν λίγο 
τον εαυτό τους και πήγαν στο κουρείο. Για να δούμε τι λένε... 


Υπάλληλος: Καλημέρα σας. Παρακαλώ; 





Γιώργος: Καλημέρα, έχω κλείσει ραντεβού για κούρεμα στις έξι. 
Παπαδήμας λέγομαι. 





Υπάλληλος: Βεβαίως. Περάστε για λούσιμο και θα σας εξυπηρετήσουμε 
αμέσως. 





Γιώργος: Ωραία, γιατί δεν έχω πολύ χρόνο στη διάθεσή µου. Όσο πιο 


γρήγορα τόσο το καλύτερο... 


ΞΕΝΟΦΩΝ: Γιατί βιάζεται τόσο πολύ; 








Υπάλληλος: Θέλετε μόνο κούρεμα; 





Γιώργος: Ναι. 


Υπάλληλος: Πώς θέλετε να τα κόψουμε; 





Γιώργος: Λέω να µην τα πάρουμε πολύ στο πλάι. Ας τα κόψουμε κοντά, 
στο σβέρκο. 


ΞΕΝΟΦΩΝ: Ωραία... θα είναι µέσα στη μόδα. 





ΞΕΝΟΦΩΝ: Για ακούστε άλλη μία φορά... 


ΞΕΝΟΦΩΝ: Ώρθε η ώρα να πείτε κι εσείς κάτι. Ακούστε και πείτε ΤΟ: 


Θα σας εξυπηρετήσουμε αμέσως. 
Ας τα κόψουμε κοντά, στο σβέρκο. 
Θέλετε µόνο κούρεμα; 


ΞΕΝΟΦΩΝ: Όταν βιάζεστε, ΤΙ ΛΕΤΕ; 


Δεν έχω πολύ χρόνο στη διάθεσή μου. 
[Πώς θέλετε να τα κόψουμε; 
Ας τα κόψουμε κοντά, στο σβέρκο. 


ΞΕΝΟΦΩΝ: Δεν έχω πολύ χρόνο στη διάθεσή μου. Δεν έχω πολύ χρόνο στη 
διάθεσή μου. 


ΞΕΝΟΦΩΝ: Αυτό το ξέρετε; Στο κομμωτήριο, αν είστε ευχαριστημένοι από 
τον υπάλληλο που σας εξυπηρετεί, μπορείτε να του δώσετε λίγα 
επιπλέον χρήματα. 





Σε ένα άλλο κομμωτήριο στην Αθήνα, η Μαρία μπαίνει 
χαμογελαστή... 


Μαρία: Καλημέρα παιδιά. Τι κάνετε; Δεν ἀργησα! 





Κομμωτής: Γεια σας κυρία Μαρία. Πάντα στην ώρα σας! 





Μαρία: Λοιπόν, πού κάθομαι; Α... ωραία. Σήμερα πρέπει να κάνουμε 
κάτι µε το χρώμα οπωσδήποτε. ΤΙ προτείνεις; 





Κομμωτής: Μμμ... νομίζω ότι µια βαφή κοντά στο φυσικό σας χρώμα θα σας 
ανανεώσει. Πώς σας φαίνεται; 





Μαρία: Έχεις απόλυτο δίκιο. Ας το δοκιµάσουμε και µετά κάνουμε και 
ένα καινούριο χτένισμα. Έχω να πάω σε ένα γάμο σήµερα το 
απόγευμα! 





ΞΕΝΟΦΩΝ: Για ακούστε άλλη μία φορά... 


ΞΕΝΟΦΩΝ: Ώρθε η ώρα να πείτε κι εσείς κάτι. Ακούστε και πείτε το: 
Έχω κλείσει ραντεβού. 
Έχω να πάω σε ένα γάμο σήµερα το απόγευμα! 
Έχεις απόλυτο δίκιο. 


ΞΕΝΟΦΩΝ: Όταν συμφωνείτε µε κάποιον, ΤΙ ΛΕΤΕ; 


Ακόμα εδώ είσαι; 


Έχεις απόλυτο δίκιο. 
Γιατί δεν είσαι ποτέ στην ώρα σου; 


ΞΕΝΟΦΩΝ: Έχεις απόλυτο δίκιο. Έχεις απόλυτο δίκιο. 


ΞΕΝΟΦΩΝ: Αυτό το ξέρετε; Ειδικά το Σάββατο, στα περισσότερα 
κομμωτήρια πρέπει να κλείνετε ραντεβού. 





ΞΕΝΟΦΩΝ: Σας περιμένω και πάλι, ΓΕΙΑ ΣΑΣ! 


